Source: https://tax-fin-lex.si/Home/Novica/15376
Timestamp: 2020-02-26 15:54:42+00:00

Document:
STA novice / Prihodnji teden na sodiščih: Zaslišanje prvih prič v sojenju zaradi korupcijske afere v zdravstvu (ozadje)
Ljubljana, 19. januarja (STA) - Prihodnji teden prinaša nadaljevanje sojenja zaradi domnevne korupcije v zdravstvu. Pred senat ljubljanskega okrožnega sodišča bodo po napovedih stopile prve priče v obsežni zadevi, ki velja za eno največji korupcijskih afer v zdravstvu pri nas. Nadaljevala se bo tudi obravnava tožbe Antona Krkoviča proti državi zaradi sojenja v zadevi Patria.
Dokazni postopek v sojenju zaradi korupcijske afere
V ponedeljek se bo na ljubljanskem okrožnem sodišču začel dokazni postopek v zadevi, v kateri je ključni očitek v 500 strani dolgi obtožnici, da je več zdravnikov in drugih zaposlenih v nekaterih zdravstvenih zavodih na svoje bančne račune doma in v tujini prejemalo denar, za protiuslugo pa so še naprej naročali medicinski material pri določenem dobavitelju. Javna sredstva naj bi s tem oškodovali za skoraj milijon evrov.
Nadaljuje se tožba Krkoviča proti državi
V četrtek bo ljubljansko okrožno sodišče dopoldne najprej obravnavalo tožbo Antona Krkoviča zoper državo zaradi sodnega procesa Patria. Upokojeni brigadir namreč državo poleg odškodnine za neupravičen zapor toži tudi zaradi posledic načetega zdravja, ki naj bi mu jih pustil večletni proces v zadevi Patria. Sodišče je pred nedavnim že izdalo delno sodbo, s katero je Krkoviču priznalo odškodnino za neupravičen zapor v višini 35.000 evrov in obresti od leta 2017 naprej. Gre za nesporni znesek, ki ga je Krkoviču pripravljena za zapor priznati država.
Le dve uri za tem je na istem sodišču sklican tudi predobravnavni narok za Krkoviča, ki ga na predlog nekdanjega vodje obveščevalnega oddelka na ministrstvu za obrambo Antona Peinkiherja tožilstvo preganja zaradi kaznivega dejanja razžalitve.
9.00 glavna obravnava v sojenju zaradi obtožb o korupciji v zdravstvu; Okrožno sodišče v Ljubljani (sodnica Dejana Fekonja), razpravna dvorana 222
9.30 nadaljevanje sojenja slovensko-tajvanski kriminalni združbi v zadevi klicni centri; Okrožno sodišče v Mariboru (sodnik Boštjan Polegek), razpravna dvorana 46
8.30, 9.30 in 10.30 obravnava treh tožb Zlatana Kudića proti Republiki Sloveniji, katerih višina znaša 3,5, 24 in 25 milijonov evrov; Okrožno sodišče Kranj (sodnica Meta Pristavec), razpravna dvorana št. 113
9.00 nadaljevanje ponovnega sojenja Medihi Hromadžić zaradi obtožb o uboju sestre dvojčice in poskusu uboja matere; Okrožno sodišče v Mariboru (sodnica Simona Murko), razpravna dvorana 240
9.30 nadaljevanje ponovljenega sojenja Matjažu Ferliču za povzročitev splošne nevarnosti v strelskem divjanju z avtomobilom po Mariboru; Okrožno sodišče v Mariboru (sodnica Mateja Kamenšek Gornik), razpravna dvorana 46
ČETRTEK, 22. januar
9.00 nadaljevanje ponovljenega sojenja Alexandru Žlendru za sodelovanje pri trojnem umoru v Beogradu pred več kot dvema desetletjema; Okrožno sodišče v Mariboru (sodnica Andreja Lukeš), razpravna dvorana 127
9.00 nadaljevanje obravnave v tožbi upokojenega brigadirja Toneta Krkoviča proti državi, od katere terja 601.119 evrov odškodnine zaradi sojenja v zadevi Patria; Okrožno sodišče v Ljubljani (Aleksander Šmid), razpravna dvorana 355
9.00 nadaljevanje sojenja Matjažu Žargiju, Marku Schulzu, Marjanci Kobelenski Lužar ter podjetju Class I zaradi obtožb
o zlorabi položaja v Hokejski zvezi Slovenije; Okrožno sodišče v Ljubljani (sodnica Alja Kratovac), razpravna dvorana 222
11.00 predobravnavni narok za Antona Krkoviča, ki ga na predlog nekdanjega vodje obveščevalnega oddelka na ministrstvu za obrambo Antona Peinkiherja tožilstvo preganja zaradi kaznivega dejanja razžalitve; Okrožno sodišče v Ljubljani (sodnica Klavdija Bercieri), razpravna dvorana 35
9.00 predobravnavni narok za Andreja Šiška zaradi obtožb o razžalitvi policista; Okrožno sodišče v Slovenj Gradcu (sodnica Marjeta Vezonik), razpravna dvorana št. 38
9.00 nadaljevanje sojenja poslovnežem Igorju Lahu, Iztoku Svetinu, Albinu Rožmanu, Danilu Petehu in Marjanu Vukosavu, ki jim specializirano državno tožilstvo očita oškodovanje družbe Liko Vrhnika; Okrožno sodišče v Ljubljani (sodnik Gorazd Fabjančič), razpravna dvorana 30
Vir: Spletne strani slovenskih sodišč v petek, 17. januarja, do 12. ure. Za morebitne naknadne preklice oziroma preložitve obravnav STA ne odgovarja.

References: sodišče 
 Sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče